椰菜花濃湯真係用椰菜花去煮出嚟，啲椰菜花有烤過，所以更加香，再放落啲湯度煮，加埋忌廉成個湯好滑好濃菜味，另外仲有蒜蓉長法包可以點落啲湯度飲，法包係有啲咖喱粉，味道更特別。燉豬腩肉，豬手小丸子，芹菜頭，蘋果迷迭香醬汁 呢個主菜好出色，豬腩肉係燉嘅，所以好腍好嫩，但係同時都保持到豬嘅肉汁同肉味，另外豬手小丸子係炸嘅，炸得金黃香脆，內裏係軟林林嘅豬手，口感好特別，芹菜頭亦都用一個好特別嘅煮法，好爽口好好食，醬汁都好香，令味道更加提升！